cyanic-selkie/wikianc huggingface dataset:
বিএই সিস্টেমস
বিএই সিস্টেমস পিএলসি (বিএই) হল ইংল্যান্ডের লন্ডনে অবস্থিত একটি ব্রিটিশ বহুজাতিক অস্ত্র, নিরাপত্তা ও মহাকাশ সংস্থা। এটি ইউরোপের বৃহত্তম প্রতিরক্ষা ঠিকাদার, এবং প্রযোজ্য ২০২১ রাজস্বের উপর ভিত্তি করে বিশ্বের সপ্তম-বৃহৎ স্থান অর্জন করেছে।  এটি ২০১৭ সালের হিসাবে ব্রিটেনের বৃহত্তম প্রস্তুতকারক। সংস্থাটির বৃহত্তম কার্যক্রম যুক্তরাজ্য ও মার্কিন যুক্তরাষ্ট্রে রয়েছে, যেখানে বিএই সিস্টেমসের সহযোগী সংস্থা বিএই সিস্টেমস ইনক. হল মার্কিন প্রতিরক্ষা বিভাগের ছয়টি বৃহত্তম সরবরাহকারীদের মধ্যে একটি। অন্যান্য প্রধান বাজারের মধ্যে অস্ট্রেলিয়া, কানাডা, ভারত, সৌদি আরব, তুরস্ক, কাতার, ওমান ও সুইডেন রয়েছে, যেখানে সৌদি আরব নিয়মিতভাবে রাজস্বের শীর্ষ তিনটি উৎসের মধ্যে রয়েছে।  বিমান, যুদ্ধাস্ত্র ও নৌ ব্যবস্থা প্রস্তুতকারক ব্রিটিশ অ্যারোস্পেস ১৯৯৯ সালের ৩০শে নভেম্বর জেনারেল ইলেকট্রিক কোম্পানি পিএলসি-এর (জিইসি) প্রতিরক্ষা ইলেকট্রনিক্স ও নৌ জাহাজ নির্মাণের সহায়ক প্রতিষ্ঠান মার্কনি ইলেকট্রনিক সিস্টেমস-এর (এমইএস) সঙ্গে £৭.৭ বিলিয়নে ক্রয় ও একীভূতকরণের মাধ্যমে কোম্পানিটি গঠিত হয়েছিল।
বিএই বিভিন্ন বিমান, জাহাজ নির্মাণ, সাঁজোয়া যান, অস্ত্র ও প্রতিরক্ষা ইলেকট্রনিক্স কোম্পানির উত্তরসূরি। এর মধ্যে রেডিওর উন্নয়ন ও ব্যবহারে নিবেদিত প্রথম বাণিজ্যিক কোম্পানি দ্য মার্কনি; বিশ্বের প্রথম বিমান সংস্থাগুলির মধ্যে একটি এ.ভি. রো অ্যান্ড কোম্পানি; বিশ্বের প্রথম বাণিজ্যিক জেট বিমান কমেটের নির্মাতা ডি হ্যাভিল্যান্ড; বিশ্বের প্রথম ভিটিওএল আক্রমণকারী বিমান হ্যারিয়ারের নির্মাতা হকার সিডেলি; কনকর্ড সুপারসনিক পরিবহনের সহ-নির্মাতা ব্রিটিশ এয়ারক্রাফ্ট কর্পোরেশন; স্পিটফায়ার প্রস্তুতকারক সুপারমেরিন; রাজকীয় নৌবাহিনীর প্রথম ডেস্ট্রয়ারের নির্মাতা ইয়ারো শিপবিল্ডার্স; বিশ্বের প্রথম ব্যাটলক্রুজার নির্মাতা ফেয়ারফিল্ড শিপবিল্ডিং অ্যান্ড ইঞ্জিনিয়ারিং কোম্পানি; ও রাজকীয় নৌবাহিনীর প্রথম সাবমেরিনের নির্মাতা ভিকার্স শিপবিল্ডিং অ্যান্ড ইঞ্জিনিয়ারিং রয়েছে।
বিএই ১৯৯৯ সালে গঠনের পর থেকে বেশ কয়েকটি অধিগ্রহণ করেছে, বিশেষ করে মার্কিন যুক্তরাষ্ট্রের ইউনাইটেড ডিফেন্স ও আর্মার হোল্ডিংস, এবং এয়ারবাস, অ্যাস্ট্রিয়াম, এএমএস ও অ্যাটলাস ইলেকট্রনিকের শেয়ার বিক্রি করেছে। এটি লকহিড মার্টিন এফ-৩৫ লাইটনিং ২, ইউরোফাইটার টাইফুন, অ্যাসটিউট-শ্রেণির ডুবোজাহাজ ও কুইন এলিজাবেথ-শ্রেণির বিমানবাহী রণতরী সহ বেশ কয়েকটি বড় প্রতিরক্ষা প্রকল্পের সাথে জড়িত। বিএই সিস্টেমস লন্ডন স্টক এক্সচেঞ্জের এফটিএসই ১০০ সূচকে তালিকাভুক্ত।
গারুড়িয়া ইউনিয়ন
গারুড়িয়া বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
আয়তন
গারুড়িয়া ইউনিয়নের আয়তন ৮,১২৬ একর।
প্রশাসনিক কাঠামো
গারুড়িয়া ইউনিয়ন বাকেরগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ। এটি ২০টি মৌজায় বিভক্ত এবং মোট গ্রাম ২০টি।
জনসংখ্যার উপাত্ত
২০১১ সালের আদমশুমারি অনুযায়ী গারুড়িয়া ইউনিয়নের মোট জনসংখ্যা ২৪,৯৩০ জন। এর মধ্যে পুরুষ ১১,৫৯৪ জন এবং মহিলা ১৩,৩৩৬ জন। মোট পরিবার ৫,৭৭২টি। ওয়ার্ড, মৌজা ও গ্রামভিত্তিক এ ইউনিয়নের জনসংখ্যা উল্লেখ করা হল:
শিক্ষা
২০১১ সালের আদমশুমারি অনুযায়ী গারুড়িয়া ইউনিয়নের সাক্ষরতার হার ৬১.৩%।
যোগাযোগ ব্যবস্থা
গারুড়িয়া ইউনিয়নে যোগাযোগের প্রধান সড়ক বাকেরগঞ্জ-গোবিন্দপুর সড়ক। এ সড়ক সহ ইউনিয়নের আভ্যন্তরীণ সকল সড়কেই নিয়মিত অটোরিক্সা, রিক্সা, মটর সাইকেল, ইঞ্জিন চালিত ভ্যান ইত্যাদি যানবাহন চলাচল করে। এছাড়া নৌপথে লঞ্চ, ট্রলার, ইঞ্জিন চালিত নৌকা যোগেও উপজেলা বা জেলা সদরে যোগাযোগ করা যায়।
এ. বি.এম. আলতাফ হোসেন
এ.বি.এম.আলতাফ হোসেন একজন বাংলাদেশী সিনিয়র আইনজীবী এবং বাংলাদেশ সুপ্রিম কোর্টের হাইকোর্ট বিভাগের সাবেক বিচারপতি। হোসেন বাংলাদেশের সাবেক ডেপুটি অ্যাটর্নি জেনারেল।
জীবনের প্রথমার্ধ
হোসেন বাংলাদেশের কুড়িগ্রাম জেলায় জন্মগ্রহণ করেন।
কর্মজীবন
১১ ডিসেম্বর ২০১০ তারিখে ডেপুটি অ্যাটর্নি জেনারেল হোসেন এসিড সারভাইভার্স ফাউন্ডেশনের এসিড ভিকটিমদের আইনি সহায়তা এবং প্রতিবন্ধকতা সমাধান শীর্ষক সেমিনারে বক্তৃতা করেন।
ডেপুটি অ্যাটর্নি জেনারেল হোসেন ২০১১ সালের জুন মাসে একটি কারখানার বিরুদ্ধে করা একটি পিটিশনে সরকারের পক্ষে ছিলেন
হোসেন তিনি ডেপুটি অ্যাটর্নি জেনারেল হিসাবে ৫ জানুয়ারী ২০১২ তারিখে প্রধানমন্ত্রী শেখ হাসিনার মৃত্যু কামনা করে ফেসবুকে একটি স্ট্যাটাস পোস্ট করার জন্য জাহাঙ্গীরনগর বিশ্ববিদ্যালয়ের প্রভাষক এম রুহুল আমিনের বিরুদ্ধে মামলা করেন তিনি ২০১২ সালের ফেব্রুয়ারিতে সাগর সরোয়ার ও মেহেরুন রুনি হত্যার বিষয়ে আদালতে খালেদা জিয়ার বক্তব্যের নিন্দা জানান।
২০১২ সালের জুন মাসে অন্য পাঁচ বিচারপতির সাথে হোসেনকে বাংলাদেশ সুপ্রিম কোর্টের হাইকোর্ট বিভাগের অতিরিক্ত বিচারপতি হিসেবে নিয়োগ দেওয়া হয়।
২৪ জুলাই ২০১২ সালে বিচারপতি এএইচএম শামসুদ্দিন চৌধুরী মানিকের সংসদের সমালোচনামূলক বক্তব্যকে হামিদ সংবিধানের লঙ্ঘন বলে অভিহিত করার পরে, হোসেন এবং বিচারপতি হাসান ফয়েজ সিদ্দিকী আবদুল হামিদের (তৎকালীন স্পিকার এবং পরে বাংলাদেশের রাষ্ট্রপতি ) বিরুদ্ধে একটি রায় জারি করেন।
জুন ২০১৩ সালে হোসেন একটি বড় হাইকোর্ট বেঞ্চের অংশ ছিলেন যেটি আশিয়ান সিটি হাউজিং প্রকল্পের কার্যক্রম বৈধ কিনা তা নির্ধারণ করতে পরীক্ষা করে। ২০১৩ সালে ২৮ জুলাই তারিখে হোসেন এবং বিচারপতি কাজী রেজা-উল হক সাংবাদিকদের উপর হামলা এবং আহত সাংবাদিকদের চিকিৎসার জন্য হেফাজতে ইসলাম বাংলাদেশের বিরুদ্ধে ব্যবস্থা নেওয়ার জন্য সরকারকে নির্দেশ দেন।
হোসেন একটি রায় জারি করেন যা ৩১ জানুয়ারি ২০১৪ তারিখে সরকারি কর্মকর্তাদের বিরুদ্ধে দুর্নীতির অভিযোগ তদন্তের আগে দুর্নীতি দমন কমিশনের অনুমোদন নেওয়ার জন্য সরকারি নীতি ঘোষণা করে ৯ ফেব্রুয়ারী ২০১৪ সালে হোসেন এবং বিচারপতি কাজী রেজা-উল হক একটি ধর্মীয় সংখ্যালঘু হিন্দু সম্প্রদায়কে ৪৩ লক্ষ  টাকা প্রদানের জন্য সরকারকে নির্দেশ দেন, যারা ফেসবুকে একটি কথিত নিন্দামূলক পোস্টের পরে ধর্মীয় উগ্রবাদী দ্বারা আক্রান্ত হয়েছিল।
২০১৪ সালের জুনে, হোসেনের নাম পদোন্নতির তালিকা থেকে বাদ দেওয়া হলেও হোসেনের একই সময়ে বিচারক হওয়া অন্য পাঁচ বিচারপতিকে হাইকোর্ট বিভাগের স্থায়ী বিচারপতি করা হয়। দ্য ডেইলি স্টারের মতে, হোসেনের কিছু রায়ে সরকারের "প্রভাবশালী ব্যক্তিরা" অসন্তুষ্ট ছিলেন। রাষ্ট্রপতি আবদুল হামিদের বিরুদ্ধে রায়ে সরকারী জনগণও অসন্তুষ্ট এবং একজন অতিরিক্ত বিচারপতি হয়েও স্থায়ী না হয়েও সরকারি বাসস্থান পাওয়ার চেষ্টায়।
হোসেনকে হাইকোর্ট বিভাগের স্থায়ী বিচারপতি করার দাবিতে আবেদন করেন। বিচারপতি শেখ হাসান আরিফ ও বিচারপতি আবু তাহের মোঃ সাইফুর রহমান আবেদনটি খারিজ করে দেন। হোসেনের পক্ষে ছিলেন অ্যাডভোকেট সালাউদ্দিন দোলন এবং মামলার অন্যতম বিচারপতি আবেদনের শুনানি নিয়ে বিব্রত বোধ করেন।
২০১৬ সালের মার্চ মাসে, হোসেন ভোটার তালিকা থেকে তার নাম বাদ দেওয়ার জন্য বাংলাদেশ অ্যাসোসিয়েশন অফ ইন্টারন্যাশনাল রিক্রুটিং এজেন্সির বিরুদ্ধে একটি আইনি চ্যালেঞ্জে এম আবদুল্লাহর প্রতিনিধিত্ব করেছিলেন।
২০২২ সালের জানুয়ারিতে, হোসেন হাইকোর্টে শুনানিতে নির্বাচন কমিশনের সচিব মোঃ হুমায়ুন কবির খন্দকারের প্রতিনিধিত্ব করেন।
গোপালচন্দ্র ভট্টাচার্য
গোপালচন্দ্র ভট্টাচার্য (১ আগস্ট ১৮৯৫ – ৮ এপ্রিল ১৯৮১) একজন বাঙালি পতঙ্গবিশারদ ও উদ্ভিদবিদ, যিনি সামাজিক কীটপতঙ্গের ওপর তার গবেষণাকর্মের জন্য বিখ্যাত। বাংলার কীটপতঙ্গ নামক গ্রন্থটি রচনার জন্য ১৯৭৫ খ্রিষ্টাব্দে তিনি রবীন্দ্র পুরস্কার লাভ করেন। বিজ্ঞানকে জনপ্রিয় করার উদ্দেশ্যে তিনি করে দেখ নামক তিন খন্ডের একটি গ্রন্থও রচনা করেন।
প্রথম জীবন
গোপালচন্দ্র ভট্টাচার্য ১৮৯৫ খ্রিষ্টাব্দের পয়লা আগস্ট ব্রিটিশ ভারতের বেঙ্গল প্রেসিডেন্সির [ বর্তমান শরিয়তপুর, নড়িয়া, নড়িয়া পৌরসভার ] অন্তর্গত লোনসিং নামক গ্রামে এক দরিদ্র কুলীন ব্রাহ্মণ পরিবারে জন্মগ্রহণ করেন। তার পিতা অম্বিকাচরণ ভট্টাচার্য একজন গ্রাম্য পুরোহিত ও মাতা শশীমুখী দেবী একজন গৃহবধু ছিলেন। গোপালচন্দ্রের পাঁচ বছর বয়সে অম্বিকাচরণ মৃত্যুবরণ করলে দারিদ্র্যে মধ্যে তার শৈশব অতিবাহিত হয়। বিদ্যালয়ের শিক্ষা শেষ করার পর গোপালচন্দ্র যখন ১৯১৩ খ্রিষ্টাব্দে কলেজে আই.এ. পড়ার জন্য ভর্তি হলেও অর্থের অভাবে তার পাঠ্যক্রম শেষ করা হয়ে ওঠে নি। এরপর তিনি একটি বিদ্যালয়ে শিক্ষকের দায়িত্ব গ্রহণ করেন। এই সময় তিনি সাহিত্যচর্চায় উৎসাহী হয়ে ওঠেন এবং পালা গান ও জরি গানে ইত্যাদি লোকগীতির জন্য গান রচনা করেন। শিক্ষকতার পাশাপাশি তিনি বিভিন্ন হাতে লেখা পত্রিকা সম্পাদনা ও প্রকাশ করতেন।
১৯১৮ খ্রিষ্টাব্দে প্রবাসী পত্রিকায় একটি ব্যবসায়িক প্রতিষ্ঠানে টেলিফোন অপারেটর হিসেবে কাজ করার সময় প্রবাসী পত্রিকায় জৈবদ্যুতি নামক তার একটি প্রবন্ধ প্রকাশিত হলে তা জগদীশচন্দ্র বসুর নজরে আসে। জগদীশচন্দ্র তাকে সদ্য প্রতিষ্ঠিত বসু বিজ্ঞান মন্দিরে মেরামতির কাজে নিযুক্ত করেন। এই প্রতিষ্ঠানে থেকেই তিনি জীববিদ্যার ওপর গবেষণা শুরু করেন।
গবেষণা কর্ম
১৯৩২ খ্রিষ্টাব্দে প্রথম উদ্ভিদের জীবনের ওপর তার গবেষণা বৈজ্ঞানিক প্রবন্ধ হিসেবে প্রকাশিত হয়। এরপর জৈব-আলোকবিদ্যার ওপর তার বিভিন্ন গবেষণা বিভিন্ন বৈজ্ঞানিক পত্রিকায় প্রকাশিত হলেও ধীরে ধীরে কীট পতঙ্গের ওপর তার আগ্রহ জন্ম নেয়। এই সময় তিনি আলোকচিত্রগ্রাহক হিসেবে দক্ষ হয়ে ওঠেন এবং পিঁপড়ে, মাকড়শা, ব্যাঙাচি, বাদুড় প্রভৃতি প্রাণীর আলোকচিত্র তুলতে শুরু করেন।
১৯৪০ খ্রিষ্টাব্দে বোস ইসস্টিটিউটের পত্রিকায় তিনি দেখান যে পিঁপড়ে ও মৌমাছির মতো সামাজিক কীটপতঙ্গের ক্ষেত্রে কীভাবে রাণী লার্ভার খাদ্যের চারিত্রিক বৈশিষ্ট্য সঠিক ভাবে পরিবর্তন করে অন্য রাণী, কর্মী ও সৈনিক পতঙ্গ সৃষ্টি করেন। পিঁপড়ের জন্য স্বচ্ছ বাসা বানিয়ে চুপচাপ নিরীক্ষণ করে তিনি এই পর্য্যবেক্ষণ করেন। পতঙ্গদের প্রাকৃতিক বস্তুর ব্যবহারের ওপরও তার গবেষণা নিবদ্ধ হয়। তিনি লক্ষ্য করেন, কীভাবে শিকারী বোলতা তাদের বাসার মুখ বন্ধ করার জন্য ছোট ছোট পাথরের টুকরো ব্যবহার করে থাকে। প্রজননকালে ঘুরঘুরে পোকা কি ভাবে শিকারীদের আক্রমণ থেকে তার ডিমগুলিকে রক্ষা করার জন্য পেছনের পা দিয়ে কাদার তৈরী গোলক নির্মাণ করে, তা তিনি পর্য্যবেক্ষণ করেন। এছাড়া ব্যাঙাচি থেকে পূর্ণাঙ্গ ব্যাঙে পরিবর্তনের সময় কিছু ব্যাক্টেরিয়ার উপকারিতা সম্বন্ধেও তিনি গবেষণা করেন। ব্যাঙাচির ওপর পেনিসিলিন ওষুধ প্রয়োগ করে তিনি লক্ষ্য করেন যে, সেগুলি পূর্ণাঙ্গ ব্যাঙে পরিবর্তিত হতে সক্ষম হয় না, বরং পূর্ণাঙ্গ ব্যাঙাচিতে রূপান্তরিত হয়।
তার প্রায় বাইশটি গবেষণাপত্র ন্যাচারাল হিস্ট্রি সহ বিভিন্ন আন্তর্জাতিক গবেষণা পত্রিকায় প্রকাশিত হয়। ১৯৫১ খ্রিষ্টাব্দে ভারতীয় সামজিক কীটপতঙ্গের ওপর তার গবেষণা সম্বন্ধে বক্তৃতা দেওয়ার জন্য প্যারিসের ইন্টারন্যাশনাল ইউনিয়ন ফর দ্য স্টাডি অব সোশ্যাল ইন্সেক্টস নামক আন্তর্জাতিক সম্মেলনে তিনি ডাক পান। কিন্তু প্রাতিষ্ঠানিক শিক্ষা না থাকার জন্য তাকে বিভিন্ন সময়ে বৈষম্যের শিকার হতে হয়।
বিজ্ঞান জনপ্রিয়করণ
১৯৪৮ খ্রিষ্টাব্দে গোপালচন্দ্র সত্যেন্দ্রনাথ বসুকে বঙ্গীয় বিজ্ঞান পরিষদ প্রতিষ্ঠা করতে সাহায্য করেন। পুলিন বিহারী দাসের সঙ্গে তিনি অক্লান্ত ভাবে বিজ্ঞান জনপ্রিয়করণের কর্মকাণ্ডে শ্রম দেন। ১৯৫০ খ্রিষ্টাব্দে তিনি জ্ঞান ও বিজ্ঞান নামক বঙ্গীয় বিজ্ঞান পরিষদের পত্রিকার সম্পাদকের দায়িত্ব গ্রহণ করেন। এছাড়া তিনি ভারতকোষ নামক বাংলা ভাষার একটি বিশ্বকোষ রচনাতেও সহযোগিতা করেন।
প্রকাশিত গ্রন্থ
এ পর্যন্ত গোপালচন্দ্রের ১৬ প্রকাশিত বই এর নাম জানা যায়। এছাড়া তার বহু লেখা অগ্রন্থিত রয়ে গেছে। ‘জ্ঞান ও বিজ্ঞান’ গোপালচন্দ্র ভট্টাচার্য স্মরণ সংখ্যার তথ্যমতে তার লেখার সংখ্যা হাজার খানেকের মত, যার সবকিছু এখন আর উদ্ধার করা সম্ভব নয়।
সম্মাননা
গোপালচন্দ্র ভট্টাচার্য ১৯৬৮ খ্রিষ্টাব্দে আনন্দ পুরস্কার এবং ১৯৭৫ খ্রিষ্টাব্দে বাংলার কীট পতঙ্গ নামক গ্রন্থ রচনার জন্য রবীন্দ্র পুরস্কার লাভ করেন। ১৯৮১ খ্রিষ্টাব্দে মৃত্যুর তিন মাস পূর্বে কলকাতা বিশ্ববিদ্যালয় তাকে সাম্মানিক ডি.এসসি. ডিগ্রী প্রদান করে। ২০০৫ খ্রিষ্টাব্দে পশ্চিমবঙ্গ সরকার বিজ্ঞান জনপ্রিয়করণে অবদানের জন্য গোপালচন্দ্র ভট্টাচার্য স্মৃতি পুরস্কার প্রচলন করেন।
আজমল শাহজাদ
আজমল শাহজাদ (জন্ম: ২৭ জুলাই, ১৯৮৫) পশ্চিম ইয়র্কশায়ারের হাডার্সফিল্ড এলাকায় জন্মগ্রহণকারী কোচ ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০১০-এর দশকের সূচনালগ্নে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। নিজ দশের পক্ষে তিনটি টুয়েন্টি২০ আন্তর্জাতিক, এগারোটি একদিনের আন্তর্জাতিক ও একটিমাত্র টেস্টে অংশ নিয়েছেন। একমাত্র টেস্টটি ২০১০ সালে নিজ দেশে সফরকারী বাংলাদেশ দলের বিপক্ষে খেলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও ইয়র্কশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘আজি’ ডাকনামে পরিচিত আজমল শাহজাদ।
শৈশবকাল
আজমল শাহজাদের জন্ম হাডার্সফিল্ড এলাকায়। তবে, শৈশবকাল অতিবাহিত করেছেন ব্রাডফোর্ডে। আজমল শাহজাদের পিতা পেশায় হিসাবরক্ষক ছিলেন ও পশ্চিম ইয়র্কশায়ারের আইডলেক্লাব ক্রিকেটে অংশ নিয়েছেন। ব্রাডফোর্ডে শৈশবকাল অতিবাহিত করেন। সেখানকার ব্রাডফোর্ড গ্রামার স্কুল ও উডহাউজ গ্রোভ স্কুলে পড়াশুনো করেছেন তিনি। কাছাকাছি এলাকায় সতীর্থ ক্রিকেটার আদিল রশীদের সাথে সময় কাটাতেন। ব্রাডফোর্ড বিশ্ববিদ্যালয়ে ফার্মেসি বিষয়ে চার মাস অধ্যয়ন করেন। এরপর, ক্রীড়াবিজ্ঞানে লিডস মেট্রোপলিটন বিশ্ববিদ্যালয়ে চলে যান ও ক্রিকেটে খেলোয়াড়ী জীবন গড়ে তুলতে উদ্যোগী হন।
প্রথম এশীয় বংশোদ্ভূত ইয়র্কশায়ারে জন্মগ্রহণকারী হিসেবে ২০০৪ সালে ইয়র্কশায়ারের পক্ষে খেলেন। ২৩ মে, ২০০৪ তারিখে ইয়র্কশায়ারের পক্ষে খেলে ক্রিকেটের ইতিহাসের পাতায় স্বীয় নাম লিপিবদ্ধ করেন। প্রথম ব্রিটিশ জন্মগ্রহণকারী এশীয় হিসেবে খেলেন তিনি। দুই বছর পর পাকিস্তানি বংশোদ্ভূত হিসেবে আদিল রশীদও ইয়র্কশায়ারের পক্ষে খেলে সকলের আকর্ষণের কেন্দ্রবিন্দুতে পরিণত হন। তবে, পরবর্তীকালে তারা এ ধারাবাহিকতা রক্ষা করতে পারেননি।
ডানহাতি ফাস্ট বোলার ও মাঝারিসারিতে নিচেরদিকের কার্যকর ব্যাটসম্যান হিসেবে পরিচিতি লাভ করেন। বিদ্যালয় জীবনেই তার ক্রীড়া প্রতিভা সকলের কাছে উন্মোচিত হয়। এ পর্যায়ে কোচের দায়িত্বে নিয়োজিত গ্রাহাম রূপ মন্তব্য করেন যে, বয়সের দিক দিয়ে অন্যান্য ছাত্রের তুলনায় তিনি যথেষ্ট এগিয়ে। ব্যাট করার পাশাপাশি ভীতিকর বোলার হিসেবে নিজেকে উপস্থাপন করেছেন।
প্রথম-শ্রেণীর ক্রিকেট
২০০৬ সাল থেকে ২০১৭ সাল পর্যন্ত আজমল শাহজাদের প্রথম-শ্রেণীর খেলোয়াড়ী জীবন চলমান ছিল। ২০০৪ থেকে ২০১৭ সালের মধ্যে ইয়র্কশায়ার, ল্যাঙ্কাশায়ার, নটিংহ্যামশায়ার, সাসেক্স ও লিচেস্টারশায়ার - এ পাঁচটি কাউন্টি ক্লাবের সাথে প্রথম-শ্রেণীর খেলায় অংশ নিয়েছেন। স্বল্পসংখ্যক ইংরেজ খোলা মাঠের খেলোয়াড় হিসেবে পাকিস্তানি ঐতিহ্য বহন করে ক্রিকেট খেলেন। ব্রাডফোর্ড লীগে উইন্ডহিল সিসি’র সভাপতি প্রতিবেশী হিসেবে বসবাস করতেন। এক পর্যায়ে তাকে অনুশীলনীমূলক খেলায় আমন্ত্রণ জানান। তবে, আঘাতের কারণে তার খেলোয়াড়ী জীবনে প্রতিবন্ধকতা সৃষ্টি করে।
২০০৬ সালে একটিমাত্র প্রথম-শ্রেণীর খেলায় অংশ নিয়েছিলেন তিনি। খেলায় তিনি কোন উইকেট লাভে ব্যর্থ হন ও মাত্র দুই রান সংগ্রহ করতে পেরেছিলেন। তবে, ক্ষুদ্রতর সংস্করণের খেলাগুলোয় বেশ সফল ছিলেন। নিজ কাউন্টির পক্ষে চারটি লিস্ট এ খেলায় পাঁচ উইকেট পান ও ১৮ রান তুলতে সক্ষম হন। একটিমাত্র টুয়েন্টি২০ খেলায় অংশ নিয়ে ২ উইকেট দখল করেন। আঘাত থেকে নিষ্কৃতি পেতে তিনি তার বোলিং ভঙ্গীমা পরিবর্তন করেন। এক পর্যায়ে তার প্রতিভার বিচ্ছুরণ ঘটে।
ইয়র্কশায়ার অধ্যায়
জাতীয় দলে টিম ব্রেসনানের অংশগ্রহণের ফলে ইয়র্কশায়ারের প্রথম একাদশে খেলার সুযোগ পান। ২০০৯ সালে ৪০ উইকেট লাভের পাশাপাশি মাঝারিসারিতে নিচেরদিকে ব্যাটিংয়ে নেমে ৪৪৫ রান তুলে ইয়র্কশায়ারের শিরোপা বিজয়ে ভূমিকা রাখেন।
তার এ সুন্দর ফলাফলের স্বীকৃতিস্বরূপ দক্ষিণ আফ্রিকা গমনার্থে ইংল্যান্ড পারফরম্যান্স দলের সদস্যরূপে তাকে অন্তর্ভুক্ত করা হয়। সেখানে তিনি কোচ অ্যান্ডি ফ্লাওয়ারের প্রশংসা কুড়ান। এরপর, ফেব্রুয়ারি, ২০১০ সালে বাংলাদেশ গমনার্থে তাকে ইংল্যান্ডের টেস্ট দলে রাখা হয়।
২০১১ সালের কাউন্টি চ্যাম্পিয়নশীপে ৪১.০০ গড়ে ২৫ উইকেট দখল করেন। সেপ্টেম্বরে ওয়ারউইকশায়ারের বিপক্ষে বাঁচা-মরার লড়াইয়ে পিচ খোঁড়ার অভিযোগে দোষী হন ও £৭৫০ পাউন্ড-স্টার্লিং জরিমানা গুণতে হয়। এ পর্যায়ে মৌসুমের শেষ খেলায় তার দল প্রথম বিভাগ থেকে অবনমিত হয়।
ল্যাঙ্কাশায়ারে যোগদান
এপ্রিল, ২০১২ সালে ইয়র্কশায়ারের নতুন বোলিং কোচ জেসন গিলেস্পি আজমল শাহজাদের প্রচেষ্টা চালানোর ভূয়সী প্রশংসা করেন। তিনি মন্তব্য করেন যে, আজমল প্রথম-শ্রেণীর খেলোয়াড়ী জীবনে চমৎকার অবস্থানে রয়েছেন। তিনি প্রচণ্ড পরিশ্রমী ও আমি মনে করি তিনি দূর্দান্ত ও আকর্ষণীয় বোলার। তবে, ১ মে, ২০১২ তারিখে ইয়র্কশায়ার থেকে আজমল শাহজাদের চলে যাবার কথা ঘোষণা করা হয়। এক সপ্তাহ পর মৌসুমের বাদ-বাকী সময়ের জন্যে ধারকৃত খেলোয়াড় হিসেবে ল্যাঙ্কাশায়ার দলে যোগ দেন তিনি।
১০ অক্টোবর, ২০১২ তারিখে ইয়র্কশায়ার দল থেকে তার অবমুক্তি ও তিন বছরের চুক্তিতে নটিংহ্যামশায়ারের পক্ষে খেলার কথা ঘোষণা করেন তিনি। ২০১৩ সালে প্রায় ৫০ গড়ে মাত্র ২২টি চ্যাম্পিয়নশীপের উইকেট পান। নিজের শক্তিমত্তা সম্পর্কে সজাগ থাকলেও তাকে সহায়তা করার মতো কেউ ছিল না।
লর্ডসে স্টুয়ার্ট ব্রডের উপস্থিতির কথা শুনতে পেয়ে ওয়াইবি চূড়ান্ত খেলায় তিনি আশা ছেড়ে দেন। কিন্তু, নটসের সেমিফাইনালের তারকা জ্যাক বলের আঘাতের কারণে শাহজাদ পরিবর্তিত খেলোয়াড় হিসেবে অংশ নেন। তিন উইকেট নিয়ে দলের বিজয়ে ভূমিকা রাখেন। নটসের নবনিযুক্ত বোলিং কোচ অ্যান্ডি পিক ২০১৪ সালকে ঘিরে আজমল শাহজাদকে আরও একবার সুযোগ দেন। ৭ নভেম্বর, ২০১৪ তারিখে এক বছর পূর্বেই নটিংহ্যামশায়ার দল থেকে অব্যাহতি ও সাসেক্স দলের সাথে তিন বছরের চুক্তিতে স্বাক্ষর করেন তিনি।
১০ জুলাই, ২০১৭ তারিখে পারস্পরিক সমঝোতার ভিত্তিতে চুক্তি স্থগিত করে সাসেক্স দলে প্রত্যাবর্তন করেন। চারদিনের খেলার তুলনায় একদিনের ক্রিকেটেই তিনি উপযোগী ছিলেন। দুই বছরের মধ্যে চতুর্থ কাউন্টি দল হিসেবে সাসেক্সে যোগ দেন। দলের কোচ মার্ক রবিনসনের নজরে পড়েন। এ পর্যায়ে তার বয়স ছিল ২৮ বছর। মৌসুমের শুরুতে ওরচেস্টারশায়ারের বিপক্ষে ব্যক্তিগত সেরা পাঁচ-উইকেটের সন্ধান পান। তবে, আঘাতের কারণে তার খেলা সঙ্কুচিত হয়ে পড়ে। মাত্র পাঁচটি চ্যাম্পিয়নশীপের খেলায় অংশ নিতে পেরেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, এগারোটি একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন আজমল শাহজাদ। ৪ জানুয়ারি, ২০১০ তারিখে ম্যানচেস্টারে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৫ মার্চ, ২০১০ তারিখে চট্টগ্রামে একই দলের বিপক্ষে একদিনের আন্তর্জাতিকে অভিষেক ঘটে তার। ১১ মার্চ, ২০১১ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।
ইংল্যান্ড পারফরম্যান্স প্রোগ্রামের আওতায় দক্ষিণ আফ্রিকা গমনে যান। অ্যান্ডি ফ্লাওয়ারসহ দলের জ্যেষ্ঠ ব্যবস্থাপকদের দৃষ্টিতে পড়েন। ফলশ্রুতিতে, নিজ দেশে স্টুয়ার্ট ব্রডের বিশ্রামজনিত কারণে তাকে সফরকারী বাংলাদেশ দলের বিপক্ষে খেলানো হয়। ওল্ড ট্রাফোর্ডে সিরিজের দ্বিতীয় টেস্টে তার অভিষেক হয়। অ্যান্ডি ফ্লাওয়ার মন্তব্য করেন, তাকে তারুণ্যে উজ্জ্বীবিত খেলোয়াড় হিসেবে দেখা যাচ্ছিল। তিনি কি রকম খেলবেন, তা কেবল তার উপরই নির্ভর করবে।
বাংলাদেশ গমন
জানুয়ারি, ২০১০ সালে বাংলাদেশ গমনার্থে তাকে ইংল্যান্ডের টেস্ট ও ওডিআই দলে রাখা হয়। ফেব্রুয়ারি, ২০১০ সালে টুয়েন্টি২০ আন্তর্জাতিকে অংশগ্রহণের মাধ্যমে ইংল্যান্ডের পক্ষে আন্তর্জাতিক অঙ্গনে অভিষেক ঘটে আজমল শাহজাদের।
পাকিস্তানের বিপক্ষে টুয়েন্টি২০ আন্তর্জাতিক অভিষেকে দুই উইকেট লাভ করেন। উভয়টিই প্রথম ওভারে পেয়েছিলেন তিনি। এরপর, বাংলাদেশের বিপক্ষে তার ওডিআই অভিষেক হয়। এবারও প্রথম ওভারেই তিনি উইকেট লাভ করেছিলেন।
টেস্ট অভিষেক
এর কয়েক মাস পর ২০১০ সালে বাংলাদেশ দল ইংল্যান্ড গমন করলে সিরিজের দ্বিতীয় টেস্টে তার অভিষেক পর্ব সম্পন্ন হয়। টিম ব্রেসনানের পরিবর্তে খেলার সুযোগ পেয়েছিলেন তিনি। ইংল্যান্ডের ইনিংসে তিনি মাত্র ৫ রান সংগ্রহ করতে সক্ষম হন। প্রথম বোলিং স্পেলে বেশ রান দিলেও দ্বিতীয় স্পেলে তিন ওভারে তিন উইকেট পান ও প্রতিপক্ষকে ফলো-অন এড়ানোর লক্ষ্যমাত্রা থেকে বিরত রাখেন।
জুলাই, ২০১০ সালে পাকিস্তান দল ইংল্যান্ডে আসলে প্রথম টেস্টের জন্য ইংল্যান্ডের ১২-সদস্যের তালিকায় তাকে রাখা হয়। ঐ খেলার এক সপ্তাহ পূর্বে ইয়র্কশায়ারের পক্ষে খেলাকালীন গোঁড়ালীতে ব্যথা পান। টেস্টের পূর্বদিনেও তিনি অস্বস্তিবোধ করলে টিম ব্রেসনানকে তার পরিবর্তে খেলানো হয়।
শাহজাদ তার স্বর্ণালি সময়েও মাঝে-মধ্যে একদিনের আন্তর্জাতিকে অংশ নেয়ার সুযোগ পেতেন। ২০১০-১১ মৌসুমের অ্যাশেজ সিরিজকে ঘিরে ইংল্যান্ড দলে তার অন্তর্ভুক্তির বিষয়টি ক্রিকেটবোদ্ধারা আশাবাদ ব্যক্ত করলেও ১৬-সদস্যের সফরকারী দলে তাকে রাখা হয়নি। এ সফরে তাকে সংরক্ষিত খেলোয়াড় হিসেবে রাখা হয়। এ সময়ে তিনি পারফরম্যান্স দলের সদস্যরূপে অস্ট্রেলিয়ায় অবস্থান করছিলেন ও কোন কারণে দলের আঘাতের ফলে নিজেকে প্রস্তুত রেখেছিলেন। গুরুত্বপূর্ণ বিবেচিত হওয়া সত্ত্বেও অ্যাডিলেডে তাকে খেলানো হয়নি।
টেস্ট দলে তাকে নেয়া না হলেও অস্ট্রেলিয়ার বিপক্ষে দুইটি টি২০আইয়ে অংশ নেন। এরপর সাতটি ওডিআই নিয়ে গড়া সিরিজের প্রথম পাঁচটিতে তার অংশগ্রহণ ছিল। পঞ্চম খেলায় পেশীতে টান পড়ে। এ পর্যায়ে তিনি ৪০.৫০ গড়ে ৬ উইকেট দখল করেন। এরপর, ঐ সিরিজে তাকে আর খেলানো হয়নি।
ক্রিকেট বিশ্বকাপে অংশগ্রহণ
মার্চ, ২০১১ সালে বাংলাদেশ, ভারত ও শ্রীলঙ্কায় অনুষ্ঠিত আইসিসি ক্রিকেট বিশ্বকাপে ইংল্যান্ডের ১৫-সদস্যের দলে তার ঠাঁই হয়। ঐ প্রতিযোগিতার প্রথম দুই খেলা থেকে তিন উইকেট পান তিনি। তবে, অস্ট্রেলিয়ার বিপক্ষে খেলাকালীন আবারও পেশীতে টান পড়লে ঐ প্রতিযোগিতায় বেশ আগেভাগেই তাকে বিদেয় নিতে হয়।
ইয়র্কশায়ারে ফিরে তাকে বেশ হিমশিম খেতে হয়। ফলশ্রুতিতে, ২০১১ সালে সফরকারী শ্রীলঙ্কা দলের বিপক্ষে টেস্ট ও ওডিআই দলে তাকে রাখা হয়নি। ২০১১-১২ মৌসুমে ইংল্যান্ড পারফরম্যান্স প্রোগ্রামের জন্যে তাকে মনোনীত করা হয়। দলে তাকে নিয়মিতভাবে স্থান করে নিতে ব্যর্থ হতে হয়। ২০১১ সালের বিশ্বকাপের পর দূর্বল ক্রীড়াশৈলী প্রদর্শন ও আঘাতের কারণে আর তাকে বিবেচনায় আনা হয়নি। এরপর, আর তাকে আন্তর্জাতিক ক্রিকেট অঙ্গনে খেলতে দেখা যায়নি।
অবসর
ঘরোয়া পর্যায়ের ক্রিকেটেও তাকে বেশ হিমশিম খেতে হয়। ইয়র্কশায়ার দল থেকে তাকে অব্যাহতি দেয়া হয়। ২০১২ সালের বাদ-বাকী সময়ে ল্যাঙ্কাশায়ার কর্তৃপক্ষ তাকে ধারকৃত খেলোয়াড় হিসেবে খেলায়। ঐ গ্রীষ্মে ল্যাঙ্কাশায়ার দল অবনমনের শিকার হলে তাকে পূর্ণাঙ্গকালীন খেলোয়াড়ের প্রস্তাবনা দেয়া হয়। তবে, তিনি তার খেলায়াড়ী জীবনকে উজ্জ্বীবিত করতে নটিংহ্যামশায়ারে চলে যান।
দল স্থানান্তরের ফলে তার খেলায় বিরূপ প্রভাব ফেলে এবং শারীরিকভাবেও তিনি তা ধরে রাখতে পারেননি। ২০১৭ সালের মাঝামাঝি সময়ে তিনি পারস্পরিক সম্মতিক্রমে সাসেক্স ত্যাগ করেন। ৩১ বছর বয়সেও তিনি প্রস্তাবনা পেতে থাকেন।
মহীনের ঘোড়াগুলি
মহীনের ঘোড়াগুলি ১৯৭৬ সালে কলকাতায় প্রতিষ্ঠিত প্রথম বাংলা স্বাধীন রক ব্যান্ড। এটি ভারতের প্রথম রক ব্যান্ড যা ১৯৭০-এর দশকের মাঝ পর্বে কলকাতায় যাত্রা শুরু করে। গৌতম চট্টোপাধ্যায়, বিশ্বনাথ চট্টোপাধ্যায়, প্রদীপ চট্টোপাধ্যায়, রঞ্জন ঘোষাল, এব্রাহাম মজুমদার, তাপস দাস ও তপেশ বন্দ্যোপাধ্যায়, এই সাত জন সঙ্গীতশিল্পী সহকারে নব্বই দশকের পর তারা ব্যাপকভাবে ভারতীয় রক যুগের কিংবদন্তি, দূরদৃষ্টিসম্পন্ন এবং সর্বাধিক প্রভাবশালী আভা-গার্দ সঙ্গীতদল হিসেবে প্রতিষ্ঠিত হয়ে ওঠে।  আমেরিকান, লাতিন, রক, জ্যাজ, লোক, বাউল বিভিন্ন সঙ্গীত ধারায় নিরীক্ষামূলক কাজ এবং এসবের প্রভাবের মিশ্রণ থাকায় এই সঙ্গীত দলকে যে কোনো একটি সঙ্গীত শৈলী অনুসারে শ্রেণীভুক্ত বা আলাদা করা কঠিন হবে। তবে বাউল সঙ্গীত এবং বাংলা রক ধারায় লোক ঐতিহ্যের স্বাধীনচর্চার পাশাপাশি প্রায়ই উদ্ভাবনী উপায়ে শাস্ত্রীয় উপাদান একত্রিত করার কারণে মহীনের ঘোড়াগুলিকে লোক-রক সঙ্গীত ব্যান্ড বলা যেতে পারে।
সত্তরের দশকে দলটি গড়ে উঠলেও প্রাথমিকভাবে জনপ্রিয়তা অর্জন করতে ব্যর্থ হয়। সে সময়ে গৌতম চট্টোপাধ্যায়ের গানে আমূল নতুনত্ব থাকলেও চলচ্চিত্রের গান বাণিজ্যিকভাবে প্রভাববিস্তার করায় বাংলা সঙ্গীত জগতে একধরনের স্থবিরতা বিরাজ করছিলো। ষাটের দশকের বব ডিলনের মতো তাদের সঙ্গীতেও শহুরে লোক আন্দোলনের একধরনের ব্যক্তিক আকূতি বা সামাজিক প্রকৃতির ছাপ রয়েছে। ১৯৭৭ থেকে ১৯৭৯ সাল পর্যন্ত সংবিগ্ন পাখিকূল ও কলকাতা বিষয়ক (১৯৭৭), অজানা উড়ন্ত বস্তু বা অ-উ-ব (১৯৭৮) এবং দৃশ্যমান মহীনের ঘোড়াগুলি (১৯৭৯); এই তিনটি অ্যালবাম প্রকাশিত হয়। যদিও সে সময়ে তারা প্রায় অপরিচিত ছিল বলা যায়। নব্বইয়ের দশকে তারা দ্য ভেলভেট আন্ডারগ্রাউন্ড ব্যান্ডের মতোন পুনরায় সমালোচনামূলক মূল্যায়ন পেয়েছে। ১৯৯৫ সালে সমসাময়িক বিভিন্ন শিল্পীদের সমন্নয়ে গৌতম চট্টোপাধ্যায় আবার বছর কুড়ি পরে শিরোনামে মহীনের ঘোড়াগুলির একটি কভার সংকলন প্রকাশ করে। জীবনমুখী গান এবং নৈতিক সঙ্গীতদর্শনের কারণে বর্তমানে তাদেরকে বাংলা গানের প্রথিকৃত বিবেচনা করা হয়ে থাকে। গানরচনার শৈলী অনুযায়ী সমালোচনামূলকভাবে বলা যায় তারা জোরালোভাবে বাংলা লোক এবং আমেরিকান শহুরে লোক ধারা কর্তৃক প্রভাবিত।
আশির দশকের প্রারম্ভে ব্যান্ডটি ভেঙে যাবার পর সদস্যরা বিভিন্ন কর্মজীবনে মনোনিবেশ দেয়। গৌতম চট্টোপাধ্যায় কলকাতায় চলচ্চিত্র নিয়ে ব্যস্ত হয়ে পড়েন, বিশ্বনাথ চট্টোপাধ্যায় পাড়ি জমান সান ফ্রান্সিসকোতে, প্রদীপ চট্টোপাধ্যায় তার প্রকৌশলী জীবনে মনোযোগ দেন, রঞ্জন ঘোষাল বেঙ্গালুরুতে বিজ্ঞাপন আর থিয়েটারে যুক্ত হয়ে পড়েন, এব্রাহাম মজুমদার জার্মানিতে মিউজিক স্কুল চালু করেন, তাপস দাস কলকাতায় চলচ্চিত্র ও প্রামাণ্যচিত্র নিয়ে কাজ শুরু করেন আর তপেশ বন্দ্যোপাধ্যায় যোগ দেন তার কর্মজীবনে।
গঠন
কলকাতার কয়েকজন সঙ্গীতশিল্পী সহযোগে ১৯৭৪ সালের প্রান্তিকালে গৌতম চট্টোপাধ্যায়ের নেতৃত্বে ব্যান্ডটি গঠিত হয়। প্রাথমিকভাবে দলটিতে সাত জন সদস্য থাকায় তাদের নাম ছিল "সপ্তর্ষি"। সাত সদস্যের মধ্যে ছিলেন, গৌতম চট্টোপাধ্যায়, তপেশ বন্দ্যোপাধ্যায়, রঞ্জন ঘোষাল, তাপস দাস, এব্রাহাম মজুমদার, বিশ্বনাথ চট্টোপাধ্যায় ও প্রদীপ চট্টোপাধ্যায়। পরবর্তীতে নাম পরিবর্তন করে রাখা হয় "তীরন্দাজ" এবং একটি কনসার্টে গৌতম চট্টোপাধ্যায় দলটিকে "গৌতম চ্যাটার্জি বিএসসি অ্যান্ড সম্প্রদায়" নতুন নামে পরিচয় করিয়ে দেন। শেষের দিকে রঞ্জন ঘোষাল ব্যান্ডটির বর্তমান নাম মহীনের ঘোড়াগুলি প্রস্তাব করে। প্রকৃতপক্ষে এই নামকরণ করা হয়েছে আধুনিক বাঙালি কবি জীবনানন্দ দাশ রচিত সাতটি তারার তিমির (১৯৪৮) কাব্যগ্রন্থের ঘোড়া শিরোনামের কবিতার দ্বিতীয় পঙ্‌ক্তি থেকে: "'মহীনের ঘোড়াগুলো ঘাস খায় কার্তিকের জ্যোৎস্নার প্রান্তরে।'"
১৯৭০-এর দশক বাংলা ব্যান্ড এবং রক সঙ্গীতের পক্ষে খুব একটা সুবিধার সময় ছিল না। সেই সময় দাপিয়ে বেড়াচ্ছেন হেমন্ত মুখোপাধ্যায়, মান্না দে, শ্যামল মিত্র, সন্ধ্যা মুখোপাধ্যায়ের মতো শিল্পীরা। সঙ্গীতের দিক থেকে তারা ছিলেন রবীন্দ্রনাথ ও নজরুলের পুরনো ঐতিহ্যের ধারক-বাহক। এ কারণে তাদের গাওয়া বাংলা সিনেমার গান এবং বাংলা আধুনিক গানের জনপ্রিয়তা বেশি ছিল।
স্টুডিও অ্যালবাম
thumb|right|[[সংবিগ্ন পাখিকূল ও কলকাতা বিষয়ক (১৯৭৭) অ্যালবামের কভার]] ১৯৭৭ সালে প্রথম অ্যালবাম সংবিগ্ন পাখিকূল ও কলকাতা বিষয়ক প্রকাশিত হবার পর আনন্দবাজার পত্রিকার কড়চায় শমীক বন্দ্যোপাধ্যায় প্রশংসা করেন। এরপর দূরদর্শনের বেশ কয়েকটি অনুষ্ঠানেও যোগ দেয় তারা। তবে এরপর শ্রোতামহলে ব্যান্ডটির গ্রহণযোগ্যতা হ্রাস পেতে থাকে। পোস্টবক্সে জমা হতে থাকে তাদের বিরুদ্ধে আসা যাবতীয় চিঠি। ১৯৭৮ সালে রঞ্জন ঘোষাল অজানা উড়ন্ত বস্তু বা অ-উ-ব শিরোনামের দ্বিতীয় অ্যালবাম কভারের নকশা করে সে-সমস্ত চিঠি-পত্র সমন্বয়ে। ১৯৭৯ সালে তৃতীয় এবং সর্বশেষ স্টুডিও অ্যালবাম দৃশ্যমান মহীনের ঘোড়াগুলি প্রকাশিত হবার পর, আশির দশকের গোড়ার দিকে ব্যান্ডটি ভেঙে যায়। বন্ধ হয়ে যায় অ্যালবাম বিক্রি।
১৯৮৬–৮৭: পরবর্তী বছর
১৯৮৬-১৯৮৭ সালে গৌতম চট্টোপাধ্যায়ের সাথে অরুণেন্দু দাসের সাক্ষাৎ হয়। পরবর্তীতে মহীনের ঘোড়াগুলির চারটি সম্পাদিত স্টুডিও অ্যালবামের প্রত্যেকটিতেই অরুণেন্দুর কে কে যাবিরে, দিশে হারা যে মোর মন , গঙ্গা, আমার প্রিয়া ক্যাফে ইত্যাদি গান ব্যবহার করা হয়।
সাঙ্গীতিক দক্ষতা
১৯৭৮ সাল পর্যন্ত কণ্ঠ ও গিটারে ছিলেন তপেশ বন্দ্যোপাধ্যায় বা ভানু দা। পরবর্তীতে তার স্থলাভিষিক্ত হন রাজা ব্যানার্জি। রঞ্জন ঘোষাল ছিলেন দলের আরেক গীতিকার। তিনি দলের হয়ে মিডিয়া রিলেশনের দিকটিও দেখতেন। ব্যান্ডটির স্রষ্টা গৌতম চট্টোপাধ্যায় গীতিকার হিসেবে ছিলেন একদমই নতুন মুখ। তবে তার সমাজ ভাবনা ছিল বেশ আলাদা, স্বকীয় বৈশিষ্ট্য সম্পন্ন। অনেকটা ষাটের দশকের বব ডিলানের মতো। মূলত সে সময় গৌতম একজন কমিউনিস্ট যোদ্ধা ছিলেন যার প্রতিফলন তাদের অধিকাংশ গানেই পাওয়া যায়।
আশির দশকে গৌতম চট্টোপাধ্যায় ও দীপক মজুমদার মিলে বাউল-ফকিরদের নিয়ে নতুন ধারার সঙ্গীতের সূচনা করেছিলেন। ফলে মহীনের অনেক গানে এই লোকায়ত জীবন ও সঙ্গীতের প্রভাব দেখা যায়। এছাড়াও মহীনের প্রাথমিক প্রভাবের মধ্যে দ্য বিটল্‌স, বব ডিলন, লুডভিগ ফান বেটোফেন, রবিশঙ্কর, আলী আকবর অন্তভূক্ত ছিলো।
গীতধর্মী বিষয়
রাজনীতি, দারিদ্র্য, অর্থনীতি, অন্যায়-অবিচার, বিপ্লব, ভালোবাসা, একাকিত্ব, স্বাধীনতা, ভিক্ষাবৃত্তি, যৌনপেশাসহ আরো বহুমুখী বিষয় নিয়ে গান করেছে মহীনের ঘোড়াগুলি। বর্তমানে কবীর সুমন, নচিকেতা, অঞ্জন দত্তের মতো শিল্পীরা জীবনমুখী গান করলেও, তাদের পূর্বসূরী এখনও মহীনের ঘোড়াগুলিই। এই ব্যান্ডের একটি জনপ্রিয় গান হায় ভালোবাসি (১৯৭৭) বাংলার প্রকৃতির রুপময় নৈসর্গিক দিকটি তুলে ধরার মধ্য দিয়ে জীবনানন্দের প্রভাব এখানে স্পষ্ট ভাবে ধরা পড়েছে। এখানে আরেকটি মিল পাওয়া যায়; জীবনানন্দ তৎকালীন সমসাময়িক কবিতার বৃত্তের বাইরে এসে বাংলা সাহিত্যে আধুনিক কবিতার সূচনা করেন, তেমনি মহীনের ঘোড়াগুলি ব্যান্ডটিও তৎকালীন সাধারণ সঙ্গীতের গন্ডির বাইরে বাংলা সঙ্গীতের নতুন ধারার সূচনা করে। গৌতম চট্টোপাধ্যায়ের তীব্র রাজনৈতিক বিশ্বাস ছিল। তিনি ছিলেন মূলত বামপন্থী মনোভাবের লোক। এই বামপন্থী চিন্তাধারা তার সঙ্গীতের ভেতরে প্রকাশিত হত। মহীনের ঘোড়াগুলির একজন সদস্য এব্রাহাম মজুমদারের মতে গৌতম চট্টোপাধ্যায় হয়তো নকশাল আন্দোলনের সঙ্গেও জড়িত ছিলেন।
প্রভাব
২০০৬ সালে মহীনের ঘোড়াগুলিরআবার বছর কুড়ি পরে সম্পাদিত স্টুডিও অ্যালবামেরপৃথিবীটা নাকি ছোট হতে হতে গানের সুরানুকরণে গ্যাংস্টার হিন্দি চলচ্চিত্রে জেমস ভিগি ভিগি শিরোনামে একটি গান গায়। ২০১৪ সালে মায়া (১৯৯৭) সম্পাদিত স্টুডিও অ্যালবামের টেলিফোন গানের একটি লাইনের অনুপ্রেরণায় অরিন্দম দেকখন তোমার আসবে টেলিফোন নামে একটি বাংলা চলচ্চিত্র পরিচালনা করেন। আবার বছরকুড়ি পরে অ্যালবামেরপৃথিবীটা নাকি শিরোনামের গানে তারা টেলিভিশন কীভাবে শহুরে উন্মত্ততা সৃষ্টি করেছে তার প্রতিফলন দেখিয়েছে, যা বিভিন্ন সমসাময়িক শিল্পীদের দ্বারা কাভার করা হয়েছে।
সরাসরি পরিবেশনা
মূল মহীনের ঘোড়াগুলির সদস্যরা ১৯৭৬-১৯৮১ পর্যন্ত কলকাতায় বিভিন্ন সরাসরি অনুষ্ঠানে গান গেয়েছেন। তাদের উল্লেখযোগ্য অনুষ্ঠানগুলো নিম্নরুপঃ
চোরাবালি (২০১২-এর চলচ্চিত্র)
বালি বা পলিজাতীয় দানাদার পদার্থ ভর্তি গর্ত বিশেষের জন্য দেখুন চোরাবালি
চোরাবালি এটি ২০১২ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন জনপ্রিয় টিভি নির্মাতা রেদওয়ান রনি। সম্পূর্ণ বাণিজ্যিক ধারার এ্যাকশান ও থ্রিলারনির্ভর একটি গল্প নিয়ে নির্মাণ করা হয়েছে ছবিটি। ছবিটির প্রধান দুটি চরিত্রে অভিনয় করেছেন টলিউডর খলনায়ক ইন্দ্রনীল সেনগুপ্ত বাংলাদেশের জনপ্রিয় টিভি অভিনেত্রী জয়া আহসান। এছাড়াও উল্লেখযোগ্য কয়েকটি চরিত্রে অভিনয় করেছেন সোহেল রানা, এটিএম শামসুজ্জামান, শহীদুজ্জামান সেলিম, হিল্লোল, সালেহীন স্বপন, পিয়া, ইরেশ যাকের, সাধু সজীব এবং একটি আইটেম গানে অভিনয় করেছেন কিন্ডি রোলিং। বাংলাদেশী চলচ্চিত্রে এটি তাঁর দ্বিতীয় অংশগ্রহণ প্রথমবার কমন জেন্ডার-দ্য ফিল্ম -এ।
চলচ্চিত্রটি প্রথমে বাংলাদেশে এবং পরে ইউরোপ, এশিয়ার কয়েকটি দেশ সহ বিশ্বের প্রায় ১০টি দেশে মুক্তি দেয়ার পরিকল্পনা রয়েছে।
কাহিনি সংক্ষেপ
একজন তরুণ নাম "সুমন" (ইন্দ্রনীল সেনগুপ্ত) ছোট থেকেই জড়িয়ে পড়ে অপরাধ জগতের লোকদের সাথে। নবীন রাজনীতিবিদ "ওসমান গনি"র (শহিদুজ্জামান সেলিম) ডান হাত হিসেবে কাজ করে। গনির আঙ্গুলের ইশারায় সুমন খুন-চাঁদাবাজি সহ বিভিন্ন অপরাধ করে চলে দিনের পর দিন। এদিকে এক তরুণী সাংবাদিক "নবিনী আফরোজ" (জয়া আহসান গনির অপরাধের বর্ণনা দিয়ে দৈনিক পত্রিকায় কয়েকবার খবর প্রকাশ করে। গনির বান্ধবী একজন উঠতি মডেল "সুজানা" (প্রিয়া) কোনো প্রকার ধর্মীয় বা সামাজিক বন্ধনে না জড়িয়ে- শুধু বিয়ের আশ্বাস দিয়েই ঘর সংসার করতে থাকে দুজনে। এক সময় সুজানা জানতে পারে সে মা হতে চলেছে এবং এই খবর গনিকে জানালে- গনি এই সন্তান নষ্ট করতে বলে। কিন্তু সুজানা এতে রাজি না হয়ে সাংবাদিক আপু নবিনী আফরোজ এর সাথে আলাপ করে প্রথম সন্তানকে নষ্ট না করার সিদ্ধান্তে অটুট থাকে।
পরে গনির হুকুমে সুমন সুজানার বাসায় গিয়ে তাকে গুলি করে এবং পরক্ষণে চেয়ে দেখে সুজানার লুতিয়ে পড়া দেহের পাশে বাচ্চাদের অনেক গুলো জুতা ও একটি মাতৃত্বের গ্রিটিং কার্ড যাতে লেখা ছিল হ্যাপী মম । মুহুর্তেই তার অপরাধের পৃথিবী এলোমেলো করে দিয়ে মায়ের (শামিমা নাজমিন) প্রিয় মুখখানা ভেসে উঠে চোখের সামনে।
যেই মা গর্ভকলীন সময় স্বামী হারিয়ে এক মোড়ল (সিরাজ হায়দার) এর ষড়যন্তে গ্রামের সালিশ-এ ১০১টি দোররার আঘাত সইতে না পেরে মারা জান। মায়ের এই মৃত্যু মেনে নিতে না পেরে সেই ছোট বেলায় সুমন মোড়লকেই প্রথম খুন করে। দ্বিতীয় খুনটিও করে কাছকাছি সময়ে এবং ওই সময় গনির লোকেরা তাকে ধরে নিয়ে জায় অপরাধ জগতের গড-ফাদার ওসমান গনির কাছে। এরপর শুধু অপরাধ আর অপরাধ করে সুমন হয়ে উঠে গনির মূল হাতিয়ার।
পরদিন সুমন ছুটে যায় গনির কাছে এবং জানতে পারে সুজানা গর্ভবতী ছিল। নবিনী আফরোজ সুজানার একজন ডাক্তার বন্ধুর ইচ্ছে ও সহযোগিতায় সুজানা হত্যাকাণ্ড নিয়ে গর্ভের সন্তানের ডিএনএ পরীক্ষার ভিত্তিতে সুজানার গর্ভের সন্তান গনির এমন খবর প্রকাশ করে। এরফলে গনি প্রথমে ডাক্তার ও পরে সাংবাদিক নবিনী আফরোজকে হত্যা করতে সুমনকে পাঠায়। কিন্তু সুমন ডাক্তারকে হত্যা না করে একটি পুরনো বাড়ির একটি ঘরে আটকে রাখে এবং পরে তুলে নিয়ে আসে নবিনী আফরোজকে। নবিনীকে বাঁচিয়ে রেখে মোবাইলে গনির কাছে মেরে ফেলেছে জানালে- তার মনে কোনো কু-মতলব আছে বলে নবিনী সুমনকে বকাবকি শুরু করে।
নবিনীকে সেই পুরনো বাড়ির একটি ঘরে আটকে রাখে এবং সুমনের মনের কষ্ট গুলো নবিনীর সাথে ভাগাভাগি করে। একপর্যায়ে দুটি মনের প্রনয় ঘটে এবং নবিনী সুমনকে গনির বিরুদ্ধে রাজসাক্ষী দেয়ার তাগিদ দেয়। তবুও নবিনীকে ঘরে বন্ধ করে গনির সাথে দেখা করতে চলে যায় সুমন ফিরে আসার প্রতিশ্রুতি দিয়ে। এর আগে সুমন গনির সাথে মোবাইলে কথা বলে এই সুযোগে গনি মোবাইল নেটওয়ার্ক ট্রাকিং করে ধরে নিয়ে আসে নবিনী ও ডাক্তারকে। এরফলে গনি ও সুমনের মধ্যে শুরু হয় সামনা সামনি বন্দুক যুদ্ধ। একসময় সুমন নবিনীকে নিয়ে পালিয়ে যায়। কিন্তু গনি নবিনীকে বাঁচতে দেবেনা ভেবে জীবনের শেষ খুনটি করতে চলে যায় গনির বাড়িতে। সুমন গুলি করার আগেই গনির এক খাস লোক গুলি করে গনিকে হত্যা করে। এবং নবিনীর সহযোগিতায় সুমন মৃত গনির বিরুদ্ধে রাজসাক্ষী দিয়ে সল্প সাজাভোগ করে জেল থেকে মুক্তি পায়।
সুমন জেল গেটের সামনে তাকাতেই দেখে নবিনী এক গুচ্ছ ফুল হাতে দাড়িয়ে বন্ধুর অপেক্ষায়।
সংগীত
চোরাবালি ছবির সংগীত পরিচালনা করেছেন কলকাতার অনুপম রায় ও বাংলাদেশের হৃদয় খান। ছবিতে মোট ৬টি গান রয়েছে, এগুলোতে কণ্ঠ দিয়েছেন আইয়ুব বাচ্চু, হৃদয় খান, কণা, আরফিন রুমী, অনুপম রায়, ন্যান্সি, মিলন মাহমুদ।
গানের তালিকা
{| class="wikitable" ! ট্র্যাক !! গান !! কণ্ঠশিল্পী !! গীতিকার
ডুম মেটাল
right|200px|thumb|টনি ইয়োম্মির গিটার বাদনের ধরন ডুম মেটালের মাধ্যমে ভীষণ প্রভাবিত ডুম মেটাল হেভি মেটাল সঙ্গীতের চূড়ান্ত রূপ যা ধীর গতির টেম্পো, নিচু শব্দের গিটার ও অন্যান্য জাতের মেটাল সংগীতে চেয়ে ভারী ও মোটা। সঙ্গীত ও গানের কথায় উঠে আসে এক ধরনের নৈরাশ্য, ভয় ও দোদুল্যমান অনুভূতি। এই গানের ধারাটি ব্ল্যাক সাবাথ ব্যান্ডের প্রাথমিক কাজের মাধ্যমে প্রভাবিত, যামন তাদের গান ‘’ইন টু দ্যা ভয়েড’’ ও ‘’ব্ল্যাক সাবাথ’’। ১৯৮০-এর দশকের প্রথম দিকে ইংল্যান্ডের পাগান অল্টার, উইচ ফাইন্ডার জেনারেল, আমেরিকার পেন্টাগ্রাম, সেইন্ট ভিটুস ও ট্রাবল এবং সুইডেনের ক্যান্ডেলমাস ডুম মেটালকে একটি আলাদা ধারা হিসেবে প্রতিষ্ঠিত করে। ইলেকট্রিক গিটার, বেজ গিটার ও ড্রামস সবচেয়ে সাধারণ বাদ্যযন্ত্র ডুম মেটালে, তবে মাঝেমাঝে কি-বোর্ডও ব্যবহার করা হয়। গিটারিস্ট ও বেজিস্টরা খুবই নিচু লয়ে বাদ্যযন্ত্রকে টিউন করে রাখে ও বেশি মাত্রার ডিস্টোরশন ব্যবহার করে। এটা খুবই ভারী ও মোটা গিটারের শব্দ তৈরি করে যা এই ধারার সংগীতকে সংজ্ঞায়িত করার মতো বৈশিষ্ট্যেগুলোর মধ্যে অন্যতম। ঐতিহ্যবাহী ডুম মেটালে পরিষ্কার গলা দরকার যা প্রকাশ করবে এক ধরনের নৈরাশ্য, ব্যথা ও অনুকরন করবে অজি অসবর্ন, ববি লিবলিং ও জেব পার্কেসের উচ্চ শব্দের বিলাপ। এপিক ডুম মেটাল ভোকালরা অপেরাটিক ধাঁচের গান করে। আধুনিক ডুম মেটালে অবশ্য গর্জন ও চিৎকার করা গায়কীই বেশি হয়, অনেকটা স্লুডজ মেটালের মতো। গানের কথা ডুম মেটালে একটি গুরুত্বপূর্ণ ভূমিকা রাখে। এগুলি নিরাশাবাদী ধরনের হয়ে থাকে যাতে উঠে আসে ভোগান্তি, হতাশা, ভয়, শোক ও রাগ। কিছু ব্যান্ড গান লিখে আত্নদার্শনিক ও ব্যক্তিগত উপায়ে এবং অন্যরা সাহিত্য থেকে অনুপ্রাণিত হয়ে প্রতীকের মাধ্যমে। ট্রাবল ব্যান্ড ক্রিস্টান ধর্মকে তাদের গানে নিয়ে আসে। অন্যরা রহস্যময়তা ও পাগান ভাবমূর্তি নিয়ে আসে তাদের গানে। কিছু ব্যান্ড গান লিখে মাদকাসক্তি ও মাদকের ব্যবহার তাদের গানে নিয়ে আসে। ডুম মেটাল হেভি মেটাল ধারার গানের সবচেয়ে প্রাচীন রূপ যার শিকড় আছে ব্ল্যাক সাবাথের প্রাথমিক কাজে। ব্ল্যাক সাবাথের শিকড় আছে ব্লুজ ধারার গানে, কিন্তু টনি ইয়োম্মির গিটার বাদনের ধরন ডুম মেটালের মাধ্যমে ভীষণ প্রভাবিত। ১৯৭০-এর দশকে ব্ল্যাক সাবাথ ও আমেরিকার ব্যান্ড পেন্টাগ্রাম তৈরি ও পরিবেশন করতে থাকে এক ধরনের অন্ধকার ও ভারী সংগীত, যা ডুম মেটালের ভিত্তি রচনা করে দেয়। ১৯৮০-এর দশকে ডুম মেটাল গভীরভাবে আন্ডারগ্রাউন্ডে ছিল ও খুব অল্প মানুষের মধ্যে সীমাবদ্ধ ছিল। ১৯৮০-এর দশকে মেটাল সঙ্গীতের জগতে স্পীড মেটাল ও থ্রাশ মেটাল প্রভাব বিস্তার করে রেখেছিল ও বাণিজ়্যিকভাবে গ্লাম মেটাল জায়গা নিয়েছিল। সে সময়ে ডুম মেটাল ব্যান্ডগুলো কখনোই তেমন মনোযোগ আকর্ষণ করতে পারেনি।
অপ্টিক কায়জমা
অপটিক কায়াজম (optic chaism) অথবা অপটিক কায়াজমা (optic chiasma) (Greek χίασμα, "crossing", from the Greek χιάζω 'to mark with an X', after the Greek letter 'Χ', chi) হচ্ছে মস্তিষ্কের অংশ যেদিক দিয়ে অপটিক নার্ভ আংশিকভাবে অতিক্রম করেছে। অপটিক কায়াজম মস্তিষ্কের নিচে মুলত হাইপোথ্যালামাসের বরাবর নিচে অবস্থিত। অপটিক কায়াজম সকল ভার্ট্রিব্রাটায় অবস্থিত; তবে চাইক্লোস্টোমসে (ল্যামপ্রে এবং হ্যাগফিশে) এটি মস্তিষ্কের অভ্যন্তরে অবস্থিত।
সিক্সটো জেটিনা
সিক্সটো আলফোনসো জেটিনা সোটো (জন্মঃ ৩১ মার্চ ১৯৮৫) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির হয়ে ২০০৯ থেকে ২০১২ পর্যন্ত গুয়ানাহুয়াতোর প্রতিনিধি মেক্সিকো কংগ্রেসের ৬১তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ একজন উপনেতা ছিলেন।
যৌন সংখ্যালঘুর পরিবার প্রতিপালন
ব্যক্তি নারী হোক বা পুরুষ সমকামী, উভকামী ও রুপান্তরকামী হয়েও তার সন্তান পরিচর্যা করার যে পাঠ, তাই যৌন সংখ্যালঘুর পরিবার প্রতিপালন (ইংরেজিতে এলজিবিটি প্যারেন্টিং) হিসেবে নির্দেশিত করে এ নিবন্ধে আলোকপাত করা হবে। যেসব সন্তান সমলিঙ্গ দম্পতির দ্বারা বেড়ে উঠে তারা যেমন এই নিবন্ধের অন্তর্ভুক্ত একইভাবে যেসব সন্তান বিপরীত লিঙ্গের পিতামাতার দ্বারা প্রতিপালিত হয়, কিন্তু সেখানে অন্তত একজন পিতা অথবা মাতা যৌন সংখ্যালঘু (সমকামী, উভকামী, রুপান্তরকামী) থেকে প্রতিনিধিত্ব করে, তাদের নিয়েও এই নিবন্ধে আলোচনা করা হবে।
যৌন সংখ্যালঘু সম্প্রদায়ের মানুষজন বিভিন্ন উপায়ে পিতামাতা হওয়ার স্বাদ গ্রহণ করতে পারেন। তারা সহপিতা-মাতা, দত্তক নেওয়া, ডোনার এর সহযোগিতায় গর্ভাধান, রিসিপ্রোকাল আইভিএফ এবং সারোগেসির মাধ্যমে সন্তানের অভিভাবকত্ব গ্রহণ করতে পারেন।
বৈজ্ঞানিক গবেষণা অনুযায়ী, সমলিঙ্গ দম্পতির সন্তানেরা বিপরীত লিঙ্গের সন্তানের ন্যায় ভালো ফলাফল তো করেই এমনকি কিছু কিছু ক্ষেত্রে বিষমকামী দম্পতিদের তুলনায়ও তারা ভালো ফলাফল করে।
যৌনসংখ্যালঘু সদস্যদের পরিবারের প্রকারভেদ
যৌন সংখ্যালঘু সম্প্রদায়ের মানুষজন বিভিন্ন উপায়ে পিতামাতা হওয়ার স্বাদ গ্রহণ করতে পারেন। তারা সহপিতা-মাতা, দত্তক নেওয়া, ডোনার এর সহযোগিতায় গর্ভাধান, রিসিপ্রোকাল আইভিএফ এবং সারোগেসির মাধ্যমে সন্তানের অভিভাবকত্ব গ্রহণ করতে পারেন। সমকামী নারী অথবা পুরুষ অথবা পরবর্তীতে রুপান্তরিত ব্যক্তি বিপরীত লিঙ্গের সম্পর্ক বিশেষত মিশ্র অভিমুখী বিবাহের মত বিভিন্ন কারণে সন্তান লাভ করেন।
কিছু শিশু জানেই না, তাদের পিতামাতা যৌন সংখ্যালঘুদের একজন। কারণ সমকামী হিসেবে প্রকাশ্যে আসার (কামিং আউট) মত বিষয়টি সন্তান কী হিসেবে তা ভেবেই তারা দ্বিধাগ্রস্ত থাকে।
বেশিরভাগ উভকামী, রুপান্তরকামী বা সমকামীরা পিতামাতার অধিকার পালন করেন। উদাহরণ স্বরুপঃ ২০০০ সালে যুক্তরাষ্ট্রের আদমশুমারি অনুযায়ী ৩৩ শতাংশ নারী সমকামী দম্পতি ও ২২ শতাংশ পুরুষ সমকামী দম্পতির গৃহে ১৮ বছরের নিচে অন্তত একজন সন্তান আছে। ২০০৫ সালের হিসাব অনুযায়ী, যুক্তরাষ্ট্রে আনুমানিক ২ লক্ষ ৭০ হাজার ৩১৩ জন শিশু সমকামী দম্পতির দ্বারা প্রতিপালিত হচ্ছে।
সারোগেসি
কিছু পুরুষ সমকামী দম্পতি সন্তান লাভের জন্য সারোগেট গর্ভাবস্থার দ্বারস্থ হন। সারোগেট হলো একজন নারী; যিনি উক্ত সমকামী দম্পতির একজন থেকে প্রাপ্ত শুক্রাণু দ্বারা তার ডিম্বাণু নিষিক্ত করে তা গর্ভে ধারণ করেন। কিছু নারী অর্থপ্রাপ্তির আশায় আবার কেওবা নিছক মানবতার খাতিরে, আবার কেওবা উভয়ের জন্যই সারোগেট মাতা হতে রাজি হন। যেসব পিতামাতা সারোগেসি পদ্ধতি প্রয়োগ করেন, তারা অপবাদগ্রস্থও হতে পারেন।
গর্ভাধান
ইনসারমিনেশন বা গর্ভাধানের এই প্রক্রিয়া মুলত নারী সমকামী দম্পতিরা অনুসরণ করেন। এখানে দুইজন নারী সমকামী দম্পতির যে কোনো একজন সিরিঞ্জ দিয়ে দাতার স্পার্ম বা বীর্য দিয়ে তার ডিম্বাণু নিষিক্ত করেন। কোনো পুরুষ তার বীর্য দান করেন মানবিক কারণে কেও বা দান করেন অর্থালাভে, আবার কেও উভয় কারণেই দান করেন। কিছু দেশে দাতা তার পরিচয় লুকিয়ে রাখতে পারে (যেমনঃ স্পেইন) আবার কিছু দেশে যারা দাতা তার পরিচয় প্রকাশও কর‍তে পারে (যুক্তরাজ্য)।
রিসিপ্রোকাল আইভিএফ
পারস্পরিক ইভিএফ বলতে বুঝানো হয়, একজোড়া দম্পতির দুইজন সদস্যই নারীর জনন অঙ্গ ধারণ করবেন এবং ইন ভিট্রো ফার্টিলাইজেশনের মাধ্যমে একজন সঙ্গী ডিম্বাণু দান করবেন, যা ল্যাব বা পরীক্ষাগারে নিষিক্ত করে ভ্রূণ সৃষ্টির পর অপর সঙ্গীর জরায়ুতে প্রতিস্থাপনের মাধ্যমে তিনি সফলভাবে গর্ভসঞ্চার করবেন।
অন্যান্য পদ্ধতি
আধুনিক সময়ে বিজ্ঞানীরা সচেষ্ট হয়েছেন মানুষের পিতৃত্ব বা মার্তৃত্বকে এমন ছাচে ঢেলে সাজানোর, যাতে করে সমলিঙ্গের দম্পতিরাও সম্পূর্ণ নিজের মত করে সন্তান লাভ করতে পারেন। এরকম একটি সম্ভাবনা হলো, চামড়ার স্টেম কোষ থেকে শুক্রানু সৃষ্টির গবেষণার অগ্রগতি চালানোর পদক্ষেপ নেওয়া।
পরিসংখ্যান
ডিসেম্বর ২০০৭ যুক্তরাষ্ট্রের শুমারী অনুযায়ী, সন্তান আছে, এরূপ সমকামী দম্পতির আর্থিক অবস্থা বিষমকামী বিবাহিত দম্পতির তুলনায় খারাপ এবং সমকামী দম্পতির নিজেদের ঘরের মালিকানা থাকার হার বিষমকামী দম্পতির চেয়ে কম।
২০১৩-১৪ সালে পোল্যান্ডে বসবাসরত ৩০০০ জন সমকামী উভকামী রুপান্তরকামীর উপর গবেষণা চালিয়ে দেখা গিয়েছে, তাদের ৯ শতাংশ দম্পতি (১১.৭ শতাংশ নারী সমকামী দম্পতি ৪.৬ শতাংশ পুরুষ সমকামী দম্পতি) পিতামাতা হওয়ার অধিকার অর্জন করেছে। ২০১১ সালে কানাডীয় আদমশুমারীতে পোলিশ গবেষণার ন্যায় ফলাফল পাওয়া গিয়েছে। দেখা গিয়েছে, কানাডার সমকামী দম্পতিদের ৯.৪ শতাংশ সন্তান প্রতিপালন করছেন।
দ্রুতযান এক্সপ্রেস
দ্রুতযান এক্সপ্রেস (ট্রেন নং ৭৫৭/৭৫৮) হলো বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা এবং উত্তরাঞ্চলের পঞ্চগড় জেলার সীমান্তবর্তী পঞ্চগড় রেলওয়ে স্টেশনের মধ্যে চলাচল করে। এটি প্রথমে দিনাজপুর থেকে ঢাকা ক্যান্টনমেন্ট স্টেশনে চলাচল করত, পরে পঞ্চগড় ও কমলাপুর পর্যন্ত বর্ধিত করা হয়। এটি বাংলাদেশের দ্রুত ও বিলাসবহুল ট্রেনগুলোর একটি। দ্রুতযান এক্সপ্রেস ট্রেনের বগিসংখ্যা মোট ১২টি।
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
বি এম আব্বাস
বি এম আব্বাস (মৃত্যু: ১৯৯৭) ছিলেন বাংলাদেশি পানি সম্পদ বিশেষজ্ঞ। শেখ মুজিবুর রহমান, খন্দকার মোশতাক ও জিয়াউর রহমানের মন্ত্রিসভায় তিনি বন্যা নিয়ন্ত্রণ, সেচ ও বিদ্যুৎ শক্তি বিষয়ক উপদেষ্টা ছিলেন। তিনি জিয়াউর রহমানের মন্ত্রিসভায় বন্যা নিয়ন্ত্রণ, সেচ ও বিদ্যুৎ শক্তি মন্ত্রী ছিলেন।
কর্মজীবন
বি এম আব্বাস ব্রিটিশ ভারতে চাকরি জীবন শুরু করেন। এর পর পাকিস্তান এবং স্বাধীন বাংলাদেশে প্রথমে বন্যা নিয়ন্ত্রণ, সেচ বিভাগে চাকরি করেন। এর পর শেখ মুজিবুর রহমান, খন্দকার মোশতাক ও জিয়াউর রহমানের মন্ত্রিসভায় তিনি বন্যা নিয়ন্ত্রণ, সেচ ও বিদ্যুৎ শক্তি বিষয়ক উপদেষ্টা ছিলেন।
তিনি জিয়াউর রহমানের মন্ত্রিসভায় বন্যা নিয়ন্ত্রণ, সেচ ও বিদ্যুৎ শক্তি মন্ত্রীও ছিলেন।
অচমিত ঋষিদেব
অচমিত ঋষিদেব হলেন বিহারের একজন ভারতীয় রাজনীতিবিদ এবং বিহার বিধানসভার সদস্য। তিনি ২০২০ বিহার বিধানসভা নির্বাচনে জেডি (ইউ)-এর সদস্য হিসাবে ঋষিদেব রানীগঞ্জ বিধানসভা কেন্দ্র থেকে জিতেছিলেন।
রিকুভা
রিকুভা (/ rɪˈkʌvə /) উইন্ডোজের জন্য একটি অবমূল্যায়ন প্রোগ্রাম যা প্যারিফর্ম কোম্পানি দ্বারা বিকাশিত। এটি মুছে ফেলা হিসাবে চিহ্নিত করা ফাইলগুলি উদ্ধার করতে সক্ষম; অপারেটিং সিস্টেমটি ডিস্কের সেই অঞ্চলগুলিকে চিহ্নিত করে যেখানে ফাইলগুলো খালি স্থান হিসাবে সঞ্চিত থাকে।  রিকুভা অভ্যন্তরীণ এবং বহিরাগত হার্ড ডিস্ক ড্রাইভ, ইউএসবি ফ্ল্যাশ ড্রাইভ, মেমরি কার্ড, পোর্টেবল মিডিয়া প্লেয়ার বা একটি সমর্থিত ফাইল সিস্টেমের সাথে সমস্ত র্যান্ডম-অ্যাক্সেস স্টোরেজ মিডিয়ামগুলি থেকে মুছে ফেলা ফাইলগুলি পুনরুদ্ধার করতে পারে।
বিবরণ
রেকুভা সম্পর্কে ভিএনইউনেট.কম বলেছিলেন "আমরা পূর্বে পুনর্ব্যবহারযোগ্য এবং মোছার জন্য ফাইলগুলি মুছে ফেলা বা উদ্ধার করার কার্যকর সরঞ্জাম" হিসেবে রিকুভার ব্যবহার পেয়েছি। প্রোগ্রামটি উইন্ডোজের ফ্যাট, এক্সএফএটি এবং এনটিএফএস ফাইল সিস্টেমে কাজ করে।  এটি হারিয়ে যাওয়া ডিরেক্টরি কাঠামোটি পুনরুদ্ধার করতে সক্ষম হয় এবং একই নামের দুটি ফাইল পুনরুদ্ধার করার সময় স্বয়ংক্রিয়ভাবে ফাইলগুলির নাম পরিবর্তন করে। সংস্করণ ১.৫.৩ হিসাবে এটি লিনাক্সের ইএস্কটিটু, ইএস্কটিটুথ্রি এবং ইএস্কটিফোর ফাইল সিস্টেম থেকে ফাইল পুনরুদ্ধার করতে পারে।
অন্যান্য ফাইল পুনরুদ্ধারের প্রোগ্রামগুলির মতোই রিকুভা অযৌক্তিক ডেটা সন্ধান করে কাজ করে, তবে অপারেটিং সিস্টেম যদি মুছে ফেলা ফাইলের উপরে নতুন ডেটা লিখে থাকে তবে সাধারণত পুনরুদ্ধার সম্ভব হয় না।
অ্যালেন ডসন
অ্যালেন চার্লস ডসন (Alan Dawson; জন্ম: ২৭ নভেম্বর, ১৯৬৯) কেপ প্রদেশের কেপ টাউন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের মাঝামাঝি সময়কাল দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে কেপ কোবরাস ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন অ্যালেন ডসন।
প্রথম-শ্রেণীর ক্রিকেট
সাকসে পড়াশুনো করেছেন তিনি। ১৯৯২-৯৩ মৌসুম থেকে ২০০৬ সাল পর্যন্ত অ্যালেন ডসনের প্রথম-শ্রেণীর খেলোয়াড়ী জীবন চলমান ছিল।
অ্যালেন ডসন দ্রুতগতিসম্পন্ন সুইং বোলার ও নিচেরসারির কার্যকরী ব্যাটসম্যান ছিলেন। শুরুরদিকে একদিনের খেলায় তাকে বেশ হিমশিম খেতে হয়। পরবর্তীতে, ১৯৯০-এর দশকের মাঝামাঝি সময়ে ক্রেগ ম্যাথুজ ও এরিক সিমন্সকে সাথে নিয়ে ওয়েস্টার্ন প্রভিন্স দলকে ভিত্তি এনে দিতে সচেষ্ট হন।
১৯৯৮-৯৯ মৌসুমে সুপারস্পোর্ট সিরিজের চূড়ান্ত খেলায় ওয়েস্টার্ন প্রভিন্সের শিরোপা বিজয়ে গুরুত্বপূর্ণ ভূমিকা রাখেন। সুপারস্পোর্ট সিরিজের চূড়ান্ত খেলায় অ্যালেন ডসন তার প্রথম-শ্রেণীর ক্রিকেট খেলোয়াড়ী জীবনের সেরা ব্যাটিংশৈলী প্রদর্শন করেছিলেন। এ পর্যায়ে ওয়েস্টার্ন প্রভিন্স দল তাদের শীর্ষসারির খেলোয়াড়দের হারিয়ে বেশ সঙ্কটের মুখোমুখি হয়। এরিক সিমন্সকে সাথে নিয়ে তিনি বিপর্যয় রোধে সক্ষমতা দেখান। নয় নম্বরে ব্যাটিংয়ে নেমে ১৪৩ রান তুলেছিলেন তিনি। ২০০২-০৩ মৌসুমে ঐ প্রতিযোগিতায় শীর্ষ বোলারে পরিণত হন। এক বছর পর, পুনরায় তার দল ঘরোয়া শিরোপা লাভ করে ও তিনি দক্ষিণ আফ্রিকার পাঁচ বর্ষসেরা ক্রিকেটারের অন্যতম হন।
১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ গেমসের সেমি-ফাইনালে ব্যক্তিগত সেরা আন্তর্জাতিক সাফল্য পেয়েছিলেন। নবম উইকেট পতনের পর নিকি বোয়ের সাথে ক্রিজে নামেন। গুরুত্বপূর্ণ জুটি গড়ে স্টিভ ওয়াহ’র নেতৃত্বাধীন অস্ট্রেলিয়া দলকে পরাজিত করে চূড়ান্ত খেলায় অগ্রসর হয়।
আন্তর্জাতিক ক্রিকেট
১৯৯৮ থেকে ২০০৪ সাল পর্যন্ত অ্যালেন ডসনের আন্তর্জাতিক খেলোয়াড়ী জীবনের ব্যাপ্তি ছিল। ৩৪.০৪ গড়ে ২১টি ওডিআই উইকেট ও ২৩.৩৯ গড়ে পাঁচটি টেস্ট উইকেট লাভ করেছিলেন তিনি। ১৯৯৮ সালে প্রথমবারের মতো দক্ষিণ আফ্রিকা দলে খেলার জন্যে তাকে অন্তর্ভুক্ত করা হয়। ছয় বছরে সাতবার উপমহাদেশ গমনে আসেন।
সমগ্র খেলোয়াড়ী জীবনে দুইটিমাত্র টেস্ট ও ঊনিশটি একদিনের আন্তর্জাতিকে অংশগ্রহণ করেছেন অ্যালেন ডসন। সবগুলো টেস্টই বাংলাদেশের বিপক্ষে খেলেছিলেন তিনি। ২৪ এপ্রিল, ২০০৩ তারিখে চট্টগ্রামে স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এরপর, ১ মে, ২০০৩ তারিখে ঢাকায় একই দলের বিপক্ষে সর্বশেষ টেস্টে অংশ নেন তিনি।
অবসর
ক্রিকেট খেলা থেকে অবসর গ্রহণের পর ল্যান্ডস্কেপ গার্ডেনার হিসেবে নিযুক্ত রয়েছেন। ১ নভেম্বর, ২০১৬ তারিখে কেপ কোবরাসের দল নির্বাচক থেকে অব্যাহতি নেন।
ফুসাকো শিগেনোবু
ফুসাকো শিগেনোবু (Fusako Shigenobu (重信 房子)) হচ্ছেন এখনকার নিষিদ্ধ জাপানি লাল সেনার প্রতিষ্ঠাতা এবং প্রাক্তন নেতা।
প্রাথমিক জীবন
শিগেনোবু ২৮ সেপ্টেম্বর ১৯৪৫ সালে টোকিওর সেতাগায়া ওয়ার্ডে জন্মেছিলেন। উচ্চ মাধ্যমিক শেষে তিনি কিকোমান কর্পোরেশনে কাজের জন্য গিয়েছিলেন এবং মেইজি বিশ্ববিদ্যালয়ের অধিভুক্ত এক নৈশ বিদ্যালয়ে কলেজের কোর্স শুরু করেন। পরবর্তীতে তিনি ইম্পেরিয়াল জাপানি সেনাবাহিনীর একজন মেজর হয়েছিলেন এবং তাকে মাঞ্চুরিয়ায় নিয়োগ দেয়া হয়, যেটি ছিলো দ্বিতীয় বিশ্বযুদ্ধের আগে ও পরে জাপানি নিয়ন্ত্রণে।
দ্য সাউদার্ন স্টার (আলাবামা)
দ্য সাউদার্ন স্টার হলো  ওজার্ক, আলাবামার একটি সংবাদপত্র  এবং  ওয়্যারগ্র্যাস অঞ্চলের  প্রাচীনতম সংবাদপত্র। এটি  একটি সাপ্তাহিক প্রকাশনা এবং প্রতি বৃহস্পতিবার এর নতুন সংস্করণ সরবরাহ করা হয়।
পত্রিকাটি ১৮৬৭ সালে জোসেফ এ অ্যাডামস প্রতিষ্ঠা করেছিলেন তিনি একজন প্রাক্তন কনফেডারেট সৈনিক ছিলেন এবং তার সাংবাদিকতার কোনো অভিজ্ঞতা ছিল না যদিও এখন তার বংশধররা পত্রিকাটির মালিকানায় রয়েছেন।
এই প্রকাশনার বর্তমান অবস্থা তেমনভাবে জানা যায়নি। এর ওয়েবসাইটটিতে একটি বার্তা রয়েছে যা বলছে- সরবরাহকারীর সংযোগ বিচ্ছিন্ন হয়ে গেছে।
ধরণীবাড়ী ইউনিয়ন
ধরনিবাড়া ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৪৪।
ইতিহাস
এ এলাকার মানুষ এক ঐতিহাসিক স্বাক্ষী বহন করে বাস করে আচ্ছে। যার স্বাক্ষীমুন্সীবাড়ী জোতদার বাড়ীটি।
ভৌগোলিক অবস্থান ও আয়তন
উলিপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৫০০৬ একর বা ২০.২৫ বর্গকিলোমিটার।
প্রশাসনিক এলাকা
ধরনিবাড়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
শিক্ষা ও সংস্কৃতি
ধরনিবাড়া ইউনিয়নের গড় সাক্ষরতা হার ৪৯.৩%। তার মধ্যে নারী শিক্ষার হার ৪৫.৯% এবং পুরুষ শিক্ষার হার ৫৩.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
ধরনিবাড়া ইউনিয়নের অর্থনীতি মূলত কৃষি নির্ভর।
লিবার্টি বেল (পোর্টল্যান্ড, ওরেগন)
লিবার্টি বেল (Liberty Bell) এটি ফিলাডেলফিয়ার মূল লিবার্টি বেলের টুি প্রতিরূপের একটিকে নির্দেশ করে, যা পোর্টল্যান্ড, ওরেগন, যুক্তরাষ্ট্রে অবস্থিত। প্রথম প্রতিরূপটি ১৯৬২ সালে ক্রয় করা হয়েছিল এবং সিটি হলের গোলাকার হলঘরে বসানো হয়েছিলো ১৯৬৪ সালে। ২১ নভেম্বর, ১৯৭০ এ একটি বোমা বিস্ফোরণে ঘণ্টাটি ধ্বংস হয় এবং সেই সাথে সিটি হলের পূর্বদিকের বারান্দাও ক্ষতিগ্রস্ত হয়। দ্বিতীয় প্রতিরূপটি, প্রথম প্রতিরুপটি ধ্বংসের কিছুদিন পরে ১৯৭২ সালে ব্যক্তিগত অনুদানে সিটিহলে স্থাপন করা হয়। এটা নির্মিত হয়েছিলো বাল্টিমোরের ম্যাকশেন বেল ফাউন্ড্রি তে এবং ৬ নভেম্বর, ১৯৭৫ সালে এটিকে উৎসর্গ করা হয়। ঘণ্টাটি একটি স্টেট ভেটেরান্স মেমোরিয়াল হিসাবে ওরেগন ডিপার্টমেন্ট অফ ভেটেরান্স অ্যাফেয়ার এর তালিকাভুক্ত।